bg cs ky kk ky ky kk ky ky ky ky ru cv ky ky ky ky ky ky ky ky ce ky ky ky ky ky ky ky ru ky ky tt be tt ky ky ky uk ky tt ky ky ky ru ru ky ky mk ky myv ba ru ru ky ky ky hbs_cyr ru ky ky ky ru ru mhr ky ru ky ky ky ru ky ky tt ru ky ky ky kk ky ky ky ru ky ky ky ky ky bg kk ky ky kk kk ky ky ky ky kk ky ky ky ky ky ky ky ky ky ky ky ky ky ky ky
"Алиби", 30.12.08 - 9-бет: •
Эл журтун "кой" деп айдама,
"Теңирдин ар бир күнү бизге
Азалуу үйгө шаттык берсин.
Карыга сөөлөт, балага абийир
Эл корголу кой болсун,
Жарандын жаны эргийт аны
Келаткан жаңы жылдын ар бир
Буйрусун ар-ар кимге жакшы
Насипти терип же, - деп жерге
Теңирдин ар бир күнү бизге май
Ар кимдин куттуу күнүн кут
"Кудай карыларга жаштардын курчтугун, жаштарга карылардын токтоолугун берсин!"
- Дүйнөдөгү жакшылыктын, ырыскынын баарын элибизге, чогуу эмгектенген жамаатыбызга берсин! Ошол жакшылыктан, ырыскыдан үй-бүлөмдү да куру калтырбасын!
Келерки жылы Кудай калкымдын карыларына калыстыкты, жаштардын курчтугун, өткүрдүгүн, а жаштарга карылардын токтоолугун берсин! Жаңы жылыңар куттуу бол
- Жаштарыбызга ыйман, карыларыбызга сөөлөттүү карылык берсин. Карыганда дасторкондун айланасына небере-чөбөрөлөрүң чогулуп, жаңы жылды жадырап-жайнап, алар менен бирге тосуу кандай бакыт.
Меникиндей бакытты ар бир адамга каалар элем. Бар болгула, боордоштор!
- Кудайым бере берсин,
Алла Таалам бере берсин,
Анан "Ачык саясатка" атак-даңк
- Кыргыз журтум! Уй жылы жалпыбыз үчүн ийгиликтин, тынччылыктын, берекенин жылы болсун! Чычкан жылында ишке ашпай калган ой-максаттар уй жылында орундалсын! Ушул жыл элибизге токчулукту, молчулукту алып келсин! Ар бириңиздердин жүзүңүздөрдө жылмаюу, кубаныч, жүрөгүңүздөрдө ыйман болуп, үй-бүлөңүздөрдү ырыскы ыроолосун!
"Жаңы жыл ак жолтой жыл болсун"
- Жаңы жылда элибиздин кампасы данга толсун, өрүшү малга толсун.
Келе деген доочу болбосун, онтоткон оору болбосун.
Ушул жыл ар бир үй-бүлөгө бейпилчилик, токчулук, тынччылык, ийгилик ачылып кирсин. Жаңы жылыбыз Кыргыз мамлекети үчүн ак жолтой жыл болсун!
- "Дарактан жаракка кетсе, жаз алды менен бүтүп, бир жыл керектир…
Жерден жарака кетсе, топурак толуп, чөп өскөнчө жүз жыл керектир…
Элден жарака кетсе, миң жылдан кийин да жарат айыкпастыр…"- деп акылман ата-бабаларыбыз айткан экен. Учурда, өлкөбүздө саясий абал курчуп, айрым бийликте олтургандар өз максаттарын ишке ашыруу үчүн алакандай кыргыз элин түндүк-түштүккө бөлүүгө аракет кылып келет. Андыктан, келе жаткан жылда өз көмөчүн гана ойлогон саясатчы "сөрөйлөрдүн" жетегинде болбой, пендечиликке алдырбай, башты бийик көтөрүп, акыл калчап, биримдикте иш кылалы. Биз бири-бирибиздин жан дүйнөбүздүн ачкычын таап, бир муштумдай бириккенде гана бардык кыйынчылыктарды жеңебиз. Бүгүнкү күн менен эле эмес, келечек үчүн жашайлы!
- Жакшы жашоодон үмүт кылган жаңы жыл да босогого кирип келди. Ушул жылы кадырман калкымдын илгери үмүттөрү акталсын.
Кыргызстан да зоболосу бийик өлкөлөрдүн катарына кошулууга кадам таштасын. Ар бир үйгө ырыскы ыроолоп, кут-береке төгүлгөн майкөл-сүткөл жыл болсун!
Жаңы жылыңыздар менен мекендештер!
- Ар бирибиздин жүрөгүбүздө Сезим, дилибизде Ыйман, сапарыбызда Ийгилик, үй-бүлөбүздө Ырыс, элибизде Ынтымак болсун!
Балдардын күлкүсү жаңырып, энелердин сүйүүсү баарыбызды жамандыктан сактасын! Жаңы жылда түндүгүбүздөн Кут куюлуп, Кыргызстандын чамгарагы бийик көтөрүлсүн!
- Жаңы жылда жалпыбызга тилээрим:
- Кирип келген жаңы жылыбыз жалпы кыргыз элиме токчулук-молчулукту, ынтымак-ырыс, бейкуттукту ыроолосун. Ар бир үй-бүлөдө кубанычтуу күндөр көп болуп, ишибизди ийгилик коштоп, алдыга койгон максаттарыбыз аткарылсын. Жаңы жылды жагымдуу маанай менен тосуп алууңуздарга тилектешмин. Жаңы жылыңыздар менен!
Кымбаттуу Кыргыз элим!!! Кирип келген уй жылы өзүнө окшоп момун, майкөл-сүткөл жыл болсун! Элибиздин жашоосуна эң сонун жетишкендиктерди, жана эң башкысы, бул жылы АТА-ЖУРТ, АТА-МЕКЕН үчүн жан дили менен күйгөн, кара кылды как жарган калыс, адилет бийликтин эл үчүн түбөлүккө орношун чын жүрөктөн каалайм!
Жаңы-жылыңыздар менен! Жашасын кыргыз элим!!!